סברנאיה זמליה

סֶבֶרנאיה זֶמליה (ברוסית: Северная Земля – "הארץ הצפונית") הוא ארכיפלג איים רוסיים לא מיושבים באוקיינוס הארקטי, השוכן בצפון מחוז קרסנויארסק ומפריד בין שני ימים שוליים, קארה ממערב ולאפטב ממזרח. הארכיפלג ששטחו כ-37,000 קמ"ר, מופרד מחצי האי טיימיר שבצפון-מרכז סיביר, על ידי מצר וילקיצקי. ונקודתו הצפונית ביותר היא כף ארקטי, המרוחק 990.7 ק"מ מהקוטב הצפוני. הנקודה הגבוהה ביותר בארכיפלג מגיעה לכדי 963 מטרים בפסגת קרחון קרפינסקי , השוכן באי מהפכת אוקטובר. הקרחון הגדול ביותר ברוסיה, קרחון האקדמיה למדעים , שוכן באי קומסומולץ. באי סרדני (רו') פועל שדה תעופה היחיד באזור. קישורים חיצוניים סברנאיה זמליה, באתר אנציקלופדיה בריטניקה (באנגלית) הערות שוליים